Ngèlingi kahanan gègèran ing Surakarta lan ora lumakuné pamaréntahan lokal kanthi èfèktif, banjur pamaréntah pusat nyigeg pamaréntahan Daerah Istimewa lan disulihi klawan pamaréntahan Karésidhènan kang mapan caket ana ing sangisoré Pamaréntah Pusat. Kanthi mangkono, wiwit tanggal 15 Juli 1946, Dhaérah Istiméwa Surakarta resmi disigeg tumekaning wektu kang ora dèn temtokaké. Sabanjuré pamaréntahan dilakokaké déning Pamaréntah Karésidhènan Surakarta.